བལ་ཡུལ་ནང་ཡོད་པའི་དོལ་པོ་དང་ལྷོ་བ་།སྙེ་ཤང་དང་མུ་ཁུམ་།ནུབ་རི་དང་ཡོལ་མོ་།ཤར་པ་སོགས་གཙོ་བྱས་ཏེ།རྒྱ་བལ་འབྲུག་གསུམ་ནང་གི་ཧི་མ་ལ་ཡའི་རི་རྒྱུད་ཀྱི་མི་རིགས་མང་པོ་ཞིག་བོད་མིའི་རིགས་རྒྱུད་ཡིན་པ་བྱུང་རབས་ལོ་རྒྱུས་དེབ་ཐེར་ཁག་ཏུ་གསལ་བོར་འཁོད་ཡོད་པ་མ་ཟད།ད་ལྟ་ད་དུང་མི་རིགས་དེ་དག་གི་སྐད་ཡིག་རིག་གཞུང་དང་ཡུལ་སྲོལ་གོམས་གཤིས་སོགས་བོད་པ་གཅིག་མཚུངས་ཆགས་ཡོད་ལ།བོད་ནང་དང་རྒྱ་གར་ནང་གི་བོད་པའི་དགོན་སྡེ་ཁག་དང་སློབ་གྲྭ་ཁག་ཏུ་ཧི་མ་ལ་ཡའི་རི་རྒྱུད་ཀྱི་མི་རིགས་ཚོས་བསླབ་པ་སློབ་གཉེར་གནང་བཞིན་ཡོད་པ་རེད།